XXI 
tiam, sed jure statuendum est, complura vegetabilium medicamenta 
eo vigore, quo in Brasilia fieri solet, adhibita, fortiora sese praestare, 
quam si multos menses aut adeo annos in capsulis cistisque officinae 
servata in auxilium vocantur. Sat multae Brasiliae plantae medicae in 
se continent oleum aethereum, et alias partes volatiles haud exiguo 
modo, si quidem sunt recenfes et e?rides; in aliis est organicus quo- 
dammodo nexus, vivida conjunctio et partium, quae occulto vitae spiritu 
sunt perfusae, congruens harmonia, id quod earum vires in aegrotum 
corpus adauget. Haud me fugit, fore ut plures qui hoe lecturi sint, 
de hac superstitione ridentes mei portentis anxie haesitantis misereantur. 
Sed quae ego vidi, ipse vidi. Non obliviscar, ulcera maligna, quae jam 
plures menses doctorum medicorum operae restiterant, brevi spatio 
quadraginta octo horarum omnem mutasse naturam, postquam a sim- 
plici medicastro Indianae gentis viridibus herbis erant obligata. Ejus- 
modi curae cataplasmatis, lotionibus, balneis factae, ibi frequentissimae 
sunt, atque uti natura non alibi ob caloris vehementiam majores exan- 
thematicas adducit affeetiones, ita eadem multis remediis, quae cutis 
organum magnis reactionibus assuetum exercent, saepe affert fere 
incredibili velocitate sanationem. Etiam aliae hie intercedunt rationes, 
de quibus Europaeus medicus non solet cogitare, si quidem de usu 
viridium plantarum agitur. Nam certum deliberatumque est, materias, 
quae in plantis insunt salubris efficaciae, in his non semper nec pari 
semper quantitate inveniri.  Alcaloidea, quae illae continent, inter 
incrementi periodos formantur atque mutata elementorum quantitatis 
ratione, quod pro insidente vitae principio certa lege fieri solet, 
invicem refinguntur aut transducuntur, uti in Cónchonae speciebus 
elementa, quae dicunt Cinchoninum, Chininum et Aricinum statis mo- 
mentis aliud e& alio prodeunt. Simile quid etiam in Echte Cururá 
potui observare. Senex quidam Indianus, quem hoc remedio in Porto 
dos Miranhas ad Japurá fluvium utentem conspiciebam, mihi recepit, infu- 
sum frigide paratum certo condueturum esse in febrim gastricam soda- 
lium meorum, quia lignum adhiberet caudicum, qui jam fruetus ferrent, 
quum idem remedium prius adhibitum non suffecisset, utpote quod e 
florentibus virgultis decerptum fuisset. Id quod praedixerat eventu 
probatum est. "Talia necesse est monere, ut ibi eadem diligentia ac 
: , -. 2H * 
